বেনাপোল প্রতিনিধিঃ বেনাপোল সহ দেশের ২৩টি স্থলবন্দরে রোববার সকাল থেকে বিকাল পর্যন্ত বাংলাদেশ স্থলবন্দর কর্তৃপক্ষের এমপ্লয়ীজ ইউনিয়নের (বি-২১৫৩) নির্বাচন অনুষ্ঠিত হয়েছে। সভাপতি জাবেদী বিল্লাহ সাধারণ সম্পাদক - জামাল উদ্দিন ভূঁইয়া বিনা প্রতিদ্বন্দিতায় নির্বাচিত হয়েছেন। অর্থ সম্পাদক পদে ভোট যুদ্ধে রুহেল আলম ৪২ ভোটে নির্বাচিত হয়েছেন। বন্দর সূত্রে জানা যায়, ২০১০ সালে বাংলাদেশ স্থলবন্দর কর্তৃপক্ষ এমপ্লয়ীজ ইউনিয়নের কার্যক্রম শুরু হয়। দু?বছর মেয়াদী নির্বাচনে দেশের ২৩টি স্থলবন্দরে কর্মরত ১৭৮ জন ভোটারের মধ্যে ১৬০ জন ভোটাধিকার প্রয়োগ করেন। বেনাপোল স্থলবন্দর হল রুম ও ঢাকার কারওয়ান বাজারের প্রধান কার্যালয়ে নির্বাচনী বুথ খোলা হবে। এছাড়া অন্যান্য বন্দরের ভোটাররা এসএমএসের মাধ্যমে ভোট দেবেন। অর্থ সম্পাদক পদে প্রতিদ্বন্দিতা করছেন রুহেল আলম ও শাহজাহান আলী। প্রধান নির্বাচন কমিশনার রিপন চন্দ্র সোম জানান, বিনা প্রতিদ্বন্দ্বিতায় সভাপতি জাবেদী বিল্লাহ, সহ-সভাপতি মনির হোসেন মজুমদার, সাধারণ সম্পাদক সম্পাদক জামাল উদ্দিন ভূঁইয়া, যুগ্ম-সাধারণ সম্পাদক আলী আশরাফ, সাংগঠনিক সম্পাদক খন্দকার শফিকুল ইসলাম, বন্দর বিষয়ক সম্পাদক আবুল হোসেন শেখ, দপ্তর সম্পাদক মোহাম্মদ কালু মিয়া, ইমরান হোসেন এবং কার্যকরী সদস্য মোহাম্মদ শহিদুল ইসলাম নির্বাচিত হয়। রোববার ভোট যুদ্ধে রুহেল আলম ১০১ ভোট পেয়ে নির্বাচিত হয়। তার নিকট তম প্রতিদ্বন্দী শাহজাহান আলী ৫৯ ভোট পাই।